Príloha č. 2 k SP

Návrh kúpnej zmluvy

**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „zmluva“)

**Čl. I   
Zmluvné strany**

1. Kupujúci:

Obchodné meno: SLOVATYS, spol. s r.o.

Sídlo: Paulínska 24, 917 01 Trnava

Štatutárny zástupca: Ing. Iveta Bobeková, konateľ

Osoba oprávnená na podpis zmluvy: Ing. Matúš Bobek, na základe splnomocnenia

IČO: 36 239 861

DIČ: 2020165785

IČ DPH: SK2020165785

IBAN:

Kontaktná osoba:

Telefón:

Email:

(ďalej iba „Kupujúci“)

1. Predávajúci:

Obchodné meno:

Sídlo:

Štatutárny zástupca:

Osoba oprávnená na podpis zmluvy:

IČO:

DIČ:

IČ DPH:

IBAN:

Kontaktná osoba:

Telefón:

Email:

(ďalej len „Predávajúci“)

(Predávajúci spolu s Kupujúcim ďalej len „zmluvné strany“)

**Čl. II**

**Predmet zmluvy**

1. Na základe tejto zmluvy je Predávajúci povinný, podľa podmienok dohodnutých v zmluve, dodať Kupujúcemu 1ks nového, nepoužívaného chladiarenského vozidla do 3,5 t, ktoré spĺňa minimálne technické požiadavky:

|  |  |  |
| --- | --- | --- |
| **Položka** | **Technický opis** | **Parametre** |
| **Chladiarenské vozidlo do 3,5 tony** | typ vozidla | dodávka furgon L1H1 s izoláciou |
| celková hmotnosť vozidla | do 3,5 tony |
| emisie CO2 v kombinovanej premávke | EURO 6 |
| objem motora minimálne | 2 170 cm3 |
| Výkon motora minimálne | 100 kW |
| Najväčší krútiaci moment motora minimálne | 330 Nm |
| rázvor náprav minimálne | 3 000 mm |
| spotreba paliva kombinovaná max | 7l/100km |
| Prevodovka | manuálna |
| Palivová nádrž minimálne | 90l |
| Farba kabíny vozidla | biela |
| Sedadlo vodiča | nastaviteľné, |
| klimatizácia | áno |
| Predné hmlová svetlá | áno |
| Tempomat | áno |
| Autorádio s Bluetooth a USB | áno |
| Airbag vodiča | áno |
| Elektricky ovládané a vyhrievané vonkajšie spätné zrkadlá | áno |
| elektricky ovládané okná | áno |
| centrálne zamykanie s diaľkovým ovládaním | áno |
| Kontrola zapnutia pásov vodiča a spolujazdca | áno |
| Minimálny vnútorný nákladový priestor | d2670 v1520 š1870 mm |
| termoizolácia spĺňajúca normy FNA | 0 - 6˚C |
| ložná plocha: úplne hladký povrch, ľahko umývateľný a dezinfikovateľný | áno |
| osvetlenie ložnej plochy | áno |
| protokol z technickej skúšobne (N1) vrátane zápisu do OEV | áno |
| Agregát chladenia bez prípojky , s kúrením a chladiacim výkonom minimálne | 2 760 W |
| ATP certifikát | áno |
| Zadné dvojkrídlové dvere | otvárateľné o 270 st |
| Záznamník teplôt s tlačiarňou aj s USB portom | áno |

a previesť na Kupujúceho vlastnícke právo k nemu a Kupujúci je povinný dodané vozidlo za podmienok stanovených v tejto zmluve prevziať a zaplatiť zaň Kúpnu cenu.

1. Predmetom tejto zmluvy je kúpa a predaj vozidla zn. .........., ktorého špecifikácia a výbava je uvedená v prílohe č. 1 tejto zmluvy, ktorá tvorí jej neoddeliteľnú súčasť (ďalej len „Vozidlo“ a/alebo „Tovar“).
2. Dodaný Tovar musí vyhovovať všetkým európskym a slovenským technickým normám a požiadavkám pre prihlásenie vozidiel v SR na premávku na pozemných komunikáciách a na získanie povolenia na prevádzku a poistenie. Súčasťou dodávky Tovaru musí byť aj dodanie servisného zošita so záručnými podmienkami v slovenskom jazyku, kompletného osvedčenia o evidencii vozidla a návodu na obsluhu ako aj povinná výbava vozidla podľa Vyhlášky Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke v znení neskorších predpisov. Vyplnené osvedčenie o evidencii vozidla je Predávajúci povinný odovzdať Kupujúcemu najneskôr do 7 pracovných dní po zaplatení kúpnej ceny podľa tejto zmluvy.
3. Predávajúci je povinný zabezpečiť výkon záručného servisu po dobu 24 mesiacov odo dňa dodania Tovaru bez obmedzenia najazdených kilometrov (t.j. výkon povinných záručných prehliadok a kontrol vozidla v závislosti na výrobcom stanovených servisných intervaloch vozidla a predpísaných úkonov počas celej doby trvania záruky).
4. Predávajúci je povinný dodať Tovar Kupujúcemu najneskôr do 360 dní odo dňa nasledujúceho po dni, v ktorom nadobudne táto zmluva účinnosť.
5. Predávajúci sa zaväzuje včas oznámiť Kupujúcemu všetky prekážky a skutočnosti, ktoré by mohli spôsobiť omeškanie Predávajúceho s riadnym a včasným dodaním Tovaru, alebo nemožnosť dodania Tovaru.
6. Predávajúci je povinný zabezpečiť na vlastné náklady a nebezpečenstvo dopravu Tovaru až na dohodnuté miesto dodania Tovaru, ktorým je Niklová 55, 92601 Sereď. V súlade s uvedeným berú zmluvné strany na vedomie, že Vozidlo bude mať najazdených max. 1000 km.
7. Predávajúci najneskôr 7 pracovných dní vopred oznámi Kupujúcemu, že Tovar je pripravený na prevzatie v dohodnutom mieste dodania Tovaru a v navrhovanom čase. Predávajúci umožní Kupujúcemu alebo ním poverenej osobe (na základe plnomocenstva) vykonať obhliadku Tovaru pred jeho prevzatím. Vady Tovaru zistené obhliadkou, uplatnenie nároku z vád Tovaru, odopretie prevzatia Tovaru, dodanie a prevzatie Tovaru prípadne iné rozhodujúce skutočnosti zistené pre obhliadke, preberaní Tovaru sa uvedú v Protokole o odovzdaní a prevzatí Tovaru a/alebo dodacom liste. Neoprávnené odopretie prevzatia alebo potvrdenia dodania Tovaru Kupujúcim či odopretie podpisu dokumentu preukazujúceho také prevzatie či dodanie (Protokol o odovzdaní a prevzatí Tovaru a/alebo dodací list) Kupujúcim v rozpore so zmluvou má rovnaké účinky ako prevzatie a potvrdenie dodania Tovaru Kupujúcim, čo Predávajúci vyznačí v príslušnom dokumente preukazujúcom prevzatie či dodanie Tovaru, ktorý v takom prípade podpisuje Predávajúci sám.
8. Kupujúci je povinný riadne a včas dodaný Tovar prevziať spôsobom dohodnutým v odseku 8 tohto článku zmluvy, do svojho výlučného vlastníctva a zaplatiť Kúpnu cenu za podmienok dohodnutých v článku III tejto zmluvy.
9. Kupujúci nadobudne vlastnícke právo k Tovaru alebo jeho časti momentom protokolárneho prevzatia Tovaru Kupujúcim. Nebezpečenstvo vzniku škody na Tovare (poškodenie, strata, zničenie) prechádza na Kupujúceho po protokolárnom odovzdaní a prevzatí Tovaru.

**Čl. III**

**Cena**

1. Kúpna cena za Tovar vo výške

Cena bez DPH ............ eur bez DPH

DPH 20% ............ eur

Cena s DPH .......... eur s DPH

je dohodnutá a stanovená na základe cenovej ponuky Predávajúceho ako uchádzača v obstarávaní (ďalej iba „cena Tovaru“ alebo „Kúpna cena“). Cena Tovaru sa považuje za cenu maximálnu a platnú počas celej doby trvania zmluvy. Cena Tovaru je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov.

1. Kúpna cena predstavuje cenu celkom za celý predmet zmluvy.
2. Predávajúci vyhlasuje a potvrdzuje, že cenová ponuka ním predložená v obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady Predávajúceho vynaložené v súvislosti s plnením predmetu zmluvy (vrátane dopravy Tovaru na miesto plnenia a výkonu záručného servisu).
3. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.
4. Zmluvné strany sa dohodli, že Kupujúci je povinný zaplatiť Predávajúcemu zálohu vo výške 5 % z kúpnej ceny s DPH, a to bezhotovostným prevodom na účet Predávajúceho uvedený v záhlaví tejto zmluvy do 10 pracovných dní odo dňa nadobudnutia účinnosti tejto zmluvy. V prípade odstúpenia od zmluvy je Predávajúci povinný vrátiť zálohu Kupujúcemu, a to v lehote najneskôr do 15 pracovných dní. Pre vylúčenie pochybností sa má za to, že nezaplatenie zálohy podľa toho odseku zmluvy predstavuje podstatné porušenie tejto zmluvy, zakladajúce nárok Predávajúceho na odstúpenie od zmluvy.
5. Podkladom pre úhradu zvyšku Kúpnej ceny, ktorý predstavuje rozdiel po započítaní zaplatenej zálohy, bude faktúra vystavená Predávajúcim až po riadnom prevzatí Tovaru Kupujúcim. Na účely fakturácie sa za deň prevzatia Tovaru Kupujúcim považuje deň podpísania Protokolu o odovzdaní a prevzatí Tovaru a/alebo dodacieho listu oprávnenou osobou Kupujúceho.
6. Splatnosť faktúry je 30 dní od dňa preukázateľného doručenia faktúry Kupujúcemu.
7. Zmluvné strany vzájomne dohodli nasledovné podmienky fakturácie: platba bude Kupujúcim vykonaná výlučne bezhotovostne na bankový účet Predávajúceho uvedený v záhlaví zmluvy; neoddeliteľnou súčasťou faktúry bude Protokol o odovzdaní a prevzatí Tovaru a/alebo dodací list potvrdený poverenými zástupcami oboch zmluvných strán.
8. Faktúra sa považuje za zaplatenú dňom pripísania úhrady na účet Predávajúceho.
9. Predávajúci je v prípade omeškania Kupujúceho s úhradou faktúry v lehote podľa odseku 7 tohto článku zmluvy oprávnený účtovať Kupujúcemu úroky omeškania vo výške   
   0,05 % zo zvyšku Kúpnej ceny za každý aj začatý deň omeškania s úhradou zvyšku Kúpnej ceny. Omeškanie Kupujúceho s úhradou zvyšku Kúpnej ceny o viac ako 30 dní po lehote splatnosti predstavuje podstatné porušenie zmluvy zakladajúce nárok Predávajúceho na odstúpenie od zmluvy.
10. Zmluvné strany sa dohodli, že v prípade porušenia povinnosti Predávajúceho dodať Tovar riadne (v požadovanom druhu, množstve, kvalite a s vlastnosťami vymienenými Kupujúcim) alebo včas (v lehote podľa článku II ods. 5 tejto Zmluvy), má Kupujúci právo na zmluvnú pokutu dohodnutú vo výške 150 eur za každý začatý deň omeškania   
    s dodaním Tovaru riadne a/alebo včas. Kupujúci je oprávnený započítať si výšku zmluvnej pokuty za omeškanie podľa toho bodu zmluvy do faktúry vystavenej Predávajúcim na zaplatenie Kúpnej ceny. Kupujúci tak môže urobiť aj bez predchádzajúceho súhlasu Predávajúceho a Kúpna cena sa v takom prípade zníži o výšku zmluvnej pokuty za omeškanie Predávajúceho s riadnym a/alebo včasným dodaním Tovaru. Omeškanie Predávajúceho s dodaním Tovaru riadne a včas o viac ako 30 dní predstavuje podstatné porušenie zmluvy zakladajúce nárok Kupujúceho na odstúpenie od zmluvy.
11. Pre prípad odstúpenia od zmluvy ktoroukoľvek zmluvnou stranou z dôvodu podstatného porušenia zmluvy si zmluvné strany dohodli zmluvnú pokutu vo výške 10 % z Kúpnej ceny.
12. Zmluvné strany vyhlasujú, že považujú dohodnutú výšku úrokov z omeškania a/alebo zmluvnej pokuty za primerané vzhľadom na charakter a povahu úrokmi z omeškania a/alebo zmluvnou pokutou zabezpečovanej povinnosti zmluvnej strany a tiež vzhľadom na celkovú výšku Kúpnej ceny.
13. Zaplatenie zmluvnej pokuty Predávajúcim, okrem zmluvnej pokuty podľa odseku 12 tohto článku zmluvy, nezbavuje Predávajúceho povinnosti dodať Tovar.

**Čl. IV**

**Osobitné ustanovenia**

1. Tovar musí spĺňať všetky požiadavky príslušných právnych predpisov a platných technických noriem záväzných pre takýto tovar a týkajúcich sa jeho uvádzania na trh. Taktiež musí spĺňať všetky kvalifikačné, odborné, technické a iné predpoklady, mať predpísané povolenia a skúšky a spĺňať akékoľvek iné predpoklady stanovené príslušnými právnymi predpismi a záväznými technickými normami.
2. Predávajúci sa zaväzuje dodať Kupujúcemu spolu s Tovarom všetky doklady a dokumenty týkajúce sa Tovaru, ktoré sú nevyhnutné pre jeho riadnu uvedenie do prevádzky, používanie, či údržbu, ak taká potreba vyplýva z povahy Tovaru.
3. Kupujúci si vyhradzuje právo neodobrať Tovar, ktorý nebude v požadovanej kvalite podľa technickej špecifikácie predmetu zmluvy alebo nebude v súlade s predloženou požadovanou dokumentáciou.
4. Predávajúci sa zaväzuje písomne oznámiť Kupujúcemu bez zbytočného odkladu všetky zmeny týkajúce sa najmä jeho identifikačných a kontaktných údajov uvedených   
   v zmluve, predmetu činnosti, vstupu do likvidácie, alebo začatia konania podľa zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.
5. Zoznam subdodávateľov, ktorí majú povinnosť zapisovať sa do registra partnerov verejného sektora a sú Predávajúcemu známi ku dňu podpisu tejto zmluvy, je uvedený v prílohe č. 2 k tejto zmluve.
6. Predávajúci je povinný písomne predložiť Kupujúcemu na schválenie každého subdodávateľa, ktorý by sa mal podieľať na plnení predmetu zmluvy a bez udelenia súhlasu Kupujúceho takého subdodávateľa nepoužiť. Kupujúci je povinný sa písomne vyjadriť bez zbytočného odkladu od obdržania písomnej žiadosti Predávajúceho, či s použitím subdodávateľa súhlasí alebo nie. V prípade, že ide o subdodávateľa, ktorý má povinnosť zapisovať do registra partnerov verejného sektora, k použitiu takého subdodávateľa je možné pristúpiť až po nadobudnutí účinnosti dodatku, ktorým sa zmení príloha č. 2 tejto zmluvy. Kupujúci nesmie súhlas s použitím subdodávateľa bezdôvodne odmietnuť. Kupujúci si vyhradzuje právo odmietnuť subdodávateľa, ktorý má povinnosť zapisovať sa do registra partnerov verejného sektora a nie je v ňom zapísaný. Ak sa Kupujúci k žiadosti Predávajúceho nevyjadrí do troch pracovných dní, má sa za to, že Kupujúci s použitím subdodávateľa súhlasí. Ak Predávajúci použije na plnenie predmetu zmluvy akúkoľvek tretiu osobu, zodpovedá voči Kupujúcemu v celom rozsahu tak ako keby predmet zmluvy poskytol sám.
7. V súvislosti so skutočnosťou, že Kupujúci žiadal/žiada/bude žiadať o poskytnutie nenávratného finančného príspevku z Európskeho poľnohospodárskeho fondu pre rozvoj vidieka (ďalej len „EPFRV“) poskytovaným Poľnohospodárskou platobnou agentúrou (ďalej len „PPA“ a/alebo „poskytovateľ“), zmluvné strany berú na vedomie, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi/Predávajúcemu kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ/Predávajúci je povinný poskytnúť súčinnosť v plnej miere.

**Čl. V**

**Záverečné ustanovenia**

1. Táto zmluva nadobúda platnosť a účinnosť dňom jej podpísania oboma zmluvnými stranami.
2. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 513/1991 Zb. Obchodným zákonníkom a Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v znení aktualizácie č. 4 (ďalej len „Usmernenie“).
3. Túto zmluvu bude možné meniť a dopĺňať za podmienok stanovených príslušnými všeobecne záväznými právnymi predpismi a usmernením len vo forme písomného a číslovaného dodatku podpísaného oboma zmluvnými stranami.
4. Zmluva je vyhotovená v štyroch rovnopisoch. Každá zo zmluvných strán dostane dva rovnopisy.

V Trnave, .......................................... V.............................., ............................

Za Kupujúceho: Za Predávajúceho:

......................................................... ..................................................................

Príloha č. 2 k zmluve

**Zoznam subdodávateľov, ktorí majú povinnosť zápisu   
do registra partnerov verejného sektora**

|  |  |  |
| --- | --- | --- |
| **por. číslo** | **Subdodávateľ** | **Osoba oprávnená konať za subdodávateľa** |
| 1. | Obchodné meno:  IČO: | Meno a priezvisko:  Adresa trvalého pobytu:  Dátum narodenia: |